GEMEENTES IS VERONDERSTEL OM 'N VOORBEELD TE WEES . . .
(take your talk for a walk!)
’n Groepie Christene het glo na aanleiding van al die moeilikheid in Suid-Afrika besluit genoeg is genoeg. Hulle maak toe ’n plan om al die belangrike plekke in Pretoria (die Uniegebou, banke, polisiestasies, ensovoorts) te salf en in gebed aan die Here te wy.
Vat ’n kaart van enige dorp en merk al die eiendom wat aan kerke behoort met ’n highlighter. Die kans is goed dat jy skielik ’n baie kleurvolle kaart het.
As die kerk wil hê die politieke en sakewêreld moet verander, moet sy dalk begin deur die alternatief te demonstreer.
Dis natuurlik makliker om te bid vir die wêreld as vir onsself en aan te meld vir diens. Hoe ons bid, sê baie oor ons teologie, ons prentjie van God en die wêreld.
Wanneer kerkmense byvoorbeeld bid vir vrede, moet hulle bereid wees om self daai vrede te help maak – al is vredemakers dikwels ongewild, veral onder hul eie mense.
As eredienste ’n weerspieëling hiervan is, lyk die prentjie nie goed nie - gebeur dit selde, indien ooit.
Groeiende rassehaat en xenofobie in Suid-Afrika laat ernstige twyfel oor die vermoë van kerke om hul eie mense te motiveer om Jesus te volg – ongeveer 80% van die Suid-Afrikaanse bevolking noem hulself Christene.
Wanneer dit só gaan in ’n land met soveel kerke, is dit waarskynlik nie net die politici se skuld nie.
As die artikel jou ontstel, moenie hierdie een lees nie: Skatryk kerke in 'n brandarm wêreld